Ship of Harkinian (Bahtera Harkinia)

**Ship of Harkinian** (Melayu: Bahtera Harkinia) ialah projek pangkalan sumber tidak rasmi *[[The Legend of Zelda: Ocarina of Time]]* (Melayu: Hikayat Zelda: Siulan Masa) permainan video buatan Nintendo untuk pelantar Nintendo 64 pada tahun 1998 yang dilancarkan untuk Microsoft Windows, Linux, MacOS, Wii U dan Nintendo Switch .

Keluaran sulung permainan video ini dilancarkan pada bulan Mac 2022 untuk Windows iaitu setelah empat bulan kod sumber *Ocarina of Time* dicerakinkan dan dikeluarkan kepada umum. Sejak itu, *Ship of Harkinian* telah menerima pangkalannya ke Linux dan MacOS, dan pangkalan buatan sendiri ke Wii U dan Nintendo Switch.

Segala kemaskini *Ship of Harkinian* telah menarik perhatian pelbagai pihak termasuklah pihak media kerana keluaran ini menambahbaik dan menyepadukan pelbagai ciri-ciri dan pilihan kepada pemain yang tidak didapati dalam mana-mana keluaran rasmi *Ocarina of Time*.

Nama projek *Ship of Harkinian* adalah nama timangan kiasan bersempena dengan ujikaji pemikiran berfalsafah berilhamkan mitos Yunani *"Ship of Theseus"* (Melayu: Bahtera Theseus), serta nama raja dari permainan video *The Legend of Zelda CD-i* (Melayu: Hikayat Zelda CD-i), yang merupakan sumber salah satu meme internet yang terkenal berkaitan siri permainan video ini.

## Pembangunan

### Pencerakinan ''Ocarina of Time''
Pada bulan November 2021, selepas pembangunan yang berlangsung selama 21 bulan, Pasukan Kejuruteraan Balikan Zelda (*Zelda Reverse Engineering Team*, **ZRET**) telah berjaya mencerakinkan fail pelaksana *The Legend of Zelda: Ocarina of Time* menjadi kod yang boleh dibaca manusia. Walaupun projek pencerakinan tersebut pada asalnya dijalankan sebagai dokumentasi tentang tatacara penciptaan serta pembinaan permainan dan fungsi hujung belakang (*backend*), secara tidak langsung  potensi pangkalan sumber *Ocarina of Time* tersebut turut memungkinkan kebolehan pembangunan permainan tersebut disusun semula dan dijalankan pada pelantar yang bukan berasal dari Nintendo. Bercakap dalam temubual *[[Ars Technica]]* (Melayu: Kaedah Kemahiran), ahli ZRET Rozlette menyatakan bahawa pangkalan sumber adalah "di luar bidang kerja yang telah kami jalankan".

### Pembangunan awal dan pelepasan
Pada bulan Jun 2020, dua orang pembangun kejuruteraan balikan yang dikenali sebagai Jack Walker dan Kenix membincangkan tentang potensi pangkalan PC (Komputer Peribadi) *Ocarina of Time* berdasarkan hasil kerja ZRET dalam projek pencerakinan *Ocarina of Time* yang pada masa itu hanya siap 17%. Pembangunan yang bakal menjadi *Ship of Harkinian* pula bermula pada bulan November tahun 2021, seiring dengan taraf semasa projek pencerakinan yang hampir selesai.

Pada bulan Januari 2022, sekumpulan pembangun komuniti bernama *Harbour Masters* (Melayu: Para Ketua Pelabuhan) mengeluarkan rakaman dan tangkapan layar *Ocarina of Time* yang dijalankan secara asli pada Microsoft Windows dalam layar lebar bernisbah bidang yang tidak disokong oleh keluaran Nintendo 64 yang lama. Projek tersebut dinamakan sebagai "*Ship of Harkinian*" yang merujuk kepada *Zelda: Wand of Gamelon* (Melayu: Zelda: Cogan Gamelon). Bercakap kepada *Video Games Chronicle* (Melayu: Peristiwa Bersejarah Permainan Video), Kenix, yang kini telah menjadi sebahagian daripada *Harbour Masters*, menganggarkan bahawa projek itu "kira-kira 90%" telah siap sepenuhnya.

Sebelum *Ship of Harkinian* dikeluarkan, *Harbour Masters* telah mempamerkan pelbagai pengubahsuaian permainan video bersifat percubaan yang boleh dijalankan kepada *Ocarina of Time*; antaranya sasaran giroskopik (Melayu: Lingkaran Pemerhati) dan sokongan tekstur (Melayu: Jalinan Gambar) 4K.

*Ship of Harkinian* telah dilancarkan secara rasminya untuk pelantar Windows pada bulan Mac 2022. 

### Sokongan dan ciri tambahan pelantar
Pada bulan Mei 2022, *Harbour Masters* mengumumkan keluaran *Ship of Harkinian* bagi pangkalan Linux  melalui "*Ship of Harkinian Direct*" (Melayu: Kapal Harkinian Langsung) iaitu persembahan video olokan dalam talian Nintendo Direct. Ciri-ciri tambahan yang dinyatakan dalam sidang *Direct* ini termasuklah fungsi keadaan simpanan, menu helah bersepadu, pilihan capaian data dan sokongan untuk menjalankan 60 bingkai sesaat dalam permainan video tersebut.

Dua bulan kemudian, pada bulan Julai 2022, tambahan *Ship of Harkinian Direct* telah dikeluarkan yang  mengumumkan keluaran *Ship of Harkinian* untuk MacOS dan Wii U . Ciri-ciri tambahan yang dipasarkan dalam sidang *Direct* ini termasuklah antara muka grafik untuk mengikat-semula kawalan, perawak yang mempelbagaikan unsur permainan bagi meningkatkan pengalaman main semula dan keupayaan untuk menetapkan kadar bingkai secara rambang (sehingga 250 FPS (Melayu:Bingkai-Per-Saat)).

*Ship of Harkinian* juga telah menerima sokongan Nintendo Switch dalam kemaskini bernama "Zhora Alfa" pada bulan September 2022.

Pada bulan April 2023, *Ship of Harkinian Direct* yang baharu telah dikeluarkan bagi mengumumkan sokongan untuk mengubahsuai tekstur dan model. Fungsi pemain majmuk telah ditambah pada pangkalan iaitu pemain kedua boleh mengawal "*Ivan the Fairy*" (Ivan Sang Pepari), digambarkan sebagai pari-pari "yang suka berhelah" dengan membantu atau menghalang pemain utama sebagai kebolehannya.

### Keluaran lain
*Harbour Masters* telah menyatakan hasrat untuk mencipta pangkalan sumber untuk *[[The Legend of Zelda: Majora's Mask]]* (Melayu: Hikayat Zelda: Topeng Sang Mujura) sejurus selepas ZRET berjaya mencerakinkan permainan video tersebut.

Pada bulan November 2023, *Harbour Masters* mendedahkan bahawa mereka telah sepenuhnya mencerakinkan *Majora's Mask* (Melayu: Topeng Sang Mujura), dan kini sedang mengusahakan pangkalan PC yang dipanggil *2Ship2Harkinian*, dengan versi pertamanya dikeluarkan pada 26 Mei 2024.

Pada bulan Disember 2024, Harbour Masters telah mengeluarkan versi pertama *StarShip*, port PC *Star Fox 64*.

## Penerimaan
Sambutan terhadap *Ship of Harkinian* secara umumnya adalah baik.

*Ship of Harkinian* telah dibandingkan dengan *Ocarina of Time* versi Nintendo Switch Online . Nick Rodriguez dari *[[Screen Rant]]* (Melayu: Celoteh Layar) menganggap *Ship of Harkinian* "jauh lebih baik daripada versi terkini Switch dalam hampir semua perkara", dengan tambahan daripada penulis *[[The Verge]]* (Melayu: Ambang) Derek Hill memberikan pendapat yang serupa: "Selagi Nintendo masih mengeluarkan versi permainan klasik mereka dalam kualiti rendah tetapi dengan harga yang sangat mahal, *Ship of Harkinian* adalah bukti bahawa pilihan tidak rasmi mungkin pilihan yang lebih bijak dan terbaik." 

Beberapa pihak media lain pula menyatakan kebimbangan terhadap *Ship of Harkinian* yang bila-bila masa sahaja boleh terjejas sekiranya pihak Nintendo mengambil tindakan undang-undang ke atas salahguna harta intelek mereka. Dalam membincangkan harapan jangka panjang *Ship of Harkinian*, penulis *[[GameSpot]]* (Melayu: Titik Permainan) Jenny Zheng menyatakan bahawa "nasib *Ship of Harkinian* tidak menentu", sambil menyifatkan Nintendo yang "terkenal dengan mengugat kegembiraan semua orang dengan saman hakcipta". Luke Plunkett dari *Kotaku* (Melayu: Peminat Tegar Kecil) merujuk taraf sah *Ship of Harkinian* sebagai "meresahkan", tetapi mengakui kewujudan projek-projek lain yang masih aktif dalam usaha kejuruteraan balikan yang masih berjalan ketika rencana tersebut ditulis. Dalam satu kenyataan kepada *[[GamesRadar|GamesRadar+]]* (Melayu: Penjejak Permainan+), Kenix, penyumbang dari *Harbour Masters* pula mempertahankan kesahihan taraf Ship of Harkinian yang berbunyi: "Aset [Ocarina of Time] perlu dirobek daripada ROM pengguna yang mesti mereka sediakan sendiri dan kemudiannya dieksport ke dalam arkib yang serasi dengan Ship of Harkinian. Tiada harta milik Nintendo yang terlibat dalam langkah-langkah tersebut." Harbour Masters turut menggalakkan pengguna untuk menyokong pembelian keluaran rasmi *Ocarina of Time*, dan menawarkan peranan tersendiri dalam pelayan Discord kepada pengguna yang memberikan bukti pemilikan permainan video mereka yang sah.

## Rujukan